|  |
| --- |
| PATVIRTINTAKauno miesto savivaldybėsadministracijos direktoriaus2023 m. liepos 4 d.įsakymu Nr. A-1883 |

**Bendruomenės centras „Girstupio slėnis“**

Projekto vykdytojo pavadinimas

 **Kodas 302333686, adresas Chemijos g. 11, Kaunas, tel. +370 614 35653, el. paštas rvirgilija@gmail.com**.

**PROJEKTO PAGAL PRIEMONĘ „STIPRINTI BENDRUOMENINĘ VEIKLĄ SAVIVALDYBĖSE“ ĮGYVENDINIMO,**

**ĮGYVENDINANT BANDOMĄJĮ MODELĮ, 2023 M. GRUODŽIO MĖN. 25 D. ATASKAITA**

**1. Bendra informacija apie įgyvendintą projektą:**

|  |  |
| --- | --- |
| Projekto tikslas | Mažinti socialinės rizikos vietos gyventojų atskirtį, skatinti bendruomenės sutelktumą ir stiprinti kaimyniškus santykius. Sudaryti sąlygas socialinės rizikos vietos gyventojams dalyvauti edukacinėse ir kultūrinėse priemonėse, pažintinėse kelionėse ir tuo patenkinti jų dvasinius ir intelektualinius poreikius. Padėti karo pabėgėliams iš Ukrainos integruotis į bendruomenę dalyvaujant projekte numatytose veiklose, o bendruomenės narius skatinti teikti jiems pagalbą. Sudaryti galimybę bendruomenės centro nariams ugdyti savo kompetencijas atstovauti bendruomenę priimant sprendimus dėl socialinių ir viešųjų interesų tenkinimo. |
| Įgyvendintų projekto trumpas aprašymas | Projekte „Čia mano namai“ numatytos veiklos sėkmingai įgyvendintos. Pažintinėje kelionėje į Klaipėdos kraštą dalyvavo 50 žmonių, iš jų 13 ukrainiečių, aplankytos istorinės vietos, kultūrinės įstaigos, susitikta su vietine Kriokiškių kaimo bendruomene ir pasidalinta gerąja patirtimi, dalyvauta kulinarinio paveldo edukacijoje. Pažintinėje kelionėje į Aukštaitiją dalyvavo 50 žmonių,iš jų 11 ukrainiečių, aplankyti religinio paveldo, senovės lietuvių buities objektai, dalyvauta kulinarinio paveldo edukacijoje, bendrauta su Linkmenų kaimo bendruomene, kuri pasidalino savo verslo patirtimi, aplankyti gamtos paminklai. Kauno miesto Dainavos dalies senjorų išsakytu noru buvo surengta švietėjiška sveikatinimo popietė „Saugokime savo širdį“ apie širdies ir onkologines ligas bei jų prevenciją, jauki adventinė vakaronė-edukacija „Laukiam Kalėdų ir puošiam savo namus“, kurioje edukatorė mokė karpinių iš popieriaus meno, adventinių ir kalėdinių dainų. Kelionės į Raudondvarį senjorai susitiko su Raudondvario bažnyčios bendruomenės atstovais, aplankė Raudondvario dvaro muziejų. Siekiant sumažinti Lieuvoje gyvenančių karo pabėgėlių iš Ukrainos socialinę atskirtį, buvo surengta edukacija “Rankų darbo šokoladiniai saldainiai”, kurioje dalyvavo 182 ukrainiečių vaikai iš Kauno “Herojaus “ mokyklos. Forume „Bendruomenininės veiklos problemos ir galimi jų sprendimo būdai“ lektorius pristatė statistinius duomenis apie Kauno miesto bendruomenių organizacijų veiklos kryptis, savanorystę, kitus rodiklius, nagrinėtos problemos, su kuriomis susiduria bendruomeninės organizacijos. Pagrindine problema forumo dalyviai įvardino bendruomenės namų ar kitų bendruomenės susibūrimui skirtų patalpų neturėjimas. |
| Nauda bendruomenei, geroji patirtis, kitos išvados ir pasiūlymai | Projekto veiklomis įgyvendintas siekis sutelkti vietos bendruomenę, padėti socialinę atskirtį patiriantiems visuomenės nariams aktyviau įsijungti į visuomeninį gyvenimą, sudarant jiems sąlygas dalyvauti kultūriniuose ir pažintiniuose renginiuose. Daugelis kelionės į Klaipėdos kraštą dalyvių tik kelionės metu sužinojo, kad Klaipėdos kraštas - tai ne Žemaitija, o Mažosios Lietuvos etnografinio regiono dalis su savitais lietuvininkų papročiais, kultūriniu ir kulinariniu paveldais. Keliautojai prisilietė prie istorijos to krašto, iš kurio į carinės Rusijos pavergtą Lietuvą sklido lietuvybės šviesa ir vingiavo knygnešių keliai. Pažintinės kelionės, edukacijos, kiti renginiai, į kuriuos buvo pakviesti įvairiaus socialinio statuso asmenys: senjorai, jaunimas, šeimos su vaikais, taip pat karo pabėgėliai iš Ukrainos, sustiprino patriotinį nusiteikimą, pasididžiavimą savo valstybe, jos istorija ir dabartimi, paskatino gražią tarpusavio bendrystę, geranoriškumą, empatiją vieni kitiems, neskirstant žmonių pagal jų amžių, visuomeninę padėtį ar tautybę. Projekto veiklos suteikė galimybę socialinę atskirtį, vienatvę patiriantiems asmenims dalyvauti visuomeniniame gyvenime. Kiekvienas bendruomeninis susitikimas, pabuvimas kartu, keliavimas po savo kraštą žmoguje pažadina lygiavertiškumo visuomenėje jausmą, kelia jo savivertę, skatina neužsisklęsti savyje ir teikia džiaugsmą. Edukacija „Rankų darbo šokoladiniai saldainiai“ ukrainiečių vaikams suteikė Kalėdų laukimo džiaugsmo, kurio jie neturi dėl karo jų tėvynėje, patiria emocinius išgyvenimus dėl savo artimųjų likimo ir netekčių. Lietuvos Respublikos socialinės apsaugos ir darbo ministerijos inicijuojami ir finansuojami projektai turi labai svarbią ir pozityvią reikšmę visuomeniniame gyvenime, jie suteikia galimybę bendruomeninėms organizacijoms planuoti ir vykdyti veiklas, pageidaujamas ir laukiamas vietos bendruomenių.  |
| Trumpas apibūdinimas, kaip buvo viešinimas projektas (pridėti projekto viešinimą įrodančias nuorodas, dokumentus) | Projektas „Čia mano namai“ buvo viešinamas Gričiupio seniūnijos svetainėje (<https://www.Kaunas.lt/seniunijos/griciupio-seniunija>) ir skelbimų lentoje, Kauno V. Kudirkos viešosios bibliotekos Girstupio padalinio skelbimų lentoje bei platinant skrajutes bibliotekos lankytojams , dienraštyje „Kauno diena“ , Lietuvos universitetų moterų asociacijos svetainėje (https://www.luma.lt), išsiunčiant elektroniniu paštu kvietimus į renginius bendruomenės centro nariams, projekto partneriams ir Kauno bendruomenių centrų asociacijai, patalpinant skelbimus Kauno šv. Antano Paduviečio bažnyčios skelbimo lentoje ( tik apie renginius, kurie vyko parapijos namuose).  |

|  |
| --- |
| **2. Įgyvendinant priemonę „Stiprinti bendruomeninę veiklą savivaldybėse“, įgyvendinant bandomąjį modelį, (toliau – Priemonė) veiklų skaičius, vnt.: 9 vnt.** |
| **Eil. Nr.** | **Pavadinimas** | **Skaičius, vnt.** |
|
| *1* | *2* | *3* |
| 1. | Veiklose dalyvavusių asmenų skaičius  | *445*  |
| 2. | Veiklų, skirtų visai bendruomenei, o ne tik bendruomeninės organizacijos nariams, skaičius  | *8* |
| 3. | Kiek kartų viešintos ir pristatytos visuomenei įgyvendintų projektų veiklos | *8* |
| 4. | Kiek ilgalaikio turto vienetų buvo įsigyta projekto lėšomis *(jei taikoma)\** | *-* |
|  |  |  |
| *\* ilgalaikis turtas pagal Aprašo 60.2.8 punktą.* |
| **3. Nuo metų pradžios *įgyvendinta 100,0* procentų veiklų, kurioms komisijos siūlymu finansavimas skirtas iš Priemonei įgyvendinti skirtų lėšų.\*\***  |
| *\*\*pagal Aprašo* ***73.1*** *papunktį.* |

|  |
| --- |
| **4. Patvirtintų veiklų, tenkinančių viešuosius gyvenamųjų vietovių bendruomenių narių (gyventojų) interesus ir poreikius, įgyvendinimas:** |
| **Eil. Nr.** | **Veiklos pavadinimas\*\*\***  | **Patvirtintų veiklų skaičius** | **Įgyvendintų veiklų skaičius** | **Įgyvendintose veiklose dalyvavę asmenys** | **Įgyvendintų veiklų aprašymas** |
| *1* | *2* | *3* | *4* | *5* | *6* |
| 1. | 10.1. socialinė veikla, skirta socialiai pažeidžiamiems bendruomenės nariams (gyventojams) ir (ar) jų grupėms (sukakusių senatvės pensijos amžių, vienišų asmenų ir neįgaliųjų, kuriems reikalinga pagalba, lankymas; pagalbos priklausomybių ar socialinių problemų turintiems asmenims bei jų artimiesiems grupių organizavimas; veiklų, skatinančių socialinę atskirtį patiriančių asmenų ir grupių įsitraukimą į bendruomenės gyvenimą, organizavimas); | **3** | 3  | Gyvenamosios vietovės bendruomenės nariai, sukakę pensinį amžių, neįgalųs asmenys, patiriantys socialinę atskirtį. 74 dalyviai. | Dalyvauti Švietėjiškoje sveikatinmo programoje „Saugokime savo širdį“ buvo pakviesta gydytoja, kuri supažindino klausytojus su širdies ir onkologinių ligų prevencija, ankstyvaisiais ligų požymiais ir gydymo būdais, atsakė į rūpimus klausimus, Jaukioje adventinėje vakaronėje-edukacijoje „Laukiam Kalėdų ir puošiam savo namus“ edukatorė tautodailininkė išmokė, kaip gražiai išsikarpyti iš popieriaus karpinius ir jais pasipuošti savo namus Kalėdoms, pamokė adventinių ir kalėdinių dainų. Kelionės į Raudondvarį senjorai susitiko su Raudondvario bažnyčios bendruomenės atstovais, dalyvavo Raudondvario dvaro muziejaus surengtoje ekskursijoje.  |
| 2. | 10.2 veikla, skirta atvykstantiems ir grįžtantiems asmenims bei tiems, kuriems suteikta laikinoji apsauga pagal Lietuvos Respublikos Vyriausybės 2022 m. kovo 16 d. nutarimą Nr. 224 „Dėl laikinosios apsaugos Lietuvos Respublikoje užsieniečiams suteikimo“, įtraukti į bendruomeninę veiklą (pagalbos jiems, jų artimiesiems, teikimas, jų integracija į bendruomenę ir įtraukimas į bendruomenės gyvenimą per įvairias veiklas); 10.3. veikla, skirta organizacijos narių gebėjimų stiprinimui, bendradarbiavimui su | **1** | 1  | Kauno  „Herojaus“ mokyklos moksleiviai karo pabėgėliai iš Ukrainos. 182 dalyviai | Edukacija surengta siekiant suteikti karo pabėgėlių iš Ukrainos vaikams Kalėdų laukimo džiaugsmo, palengvinti jų neramią emocinę būseną, surengti nedidelę kalėdinę šventę, kurios jie neteko dėl karo savo tėvynėje, pasakyti , kad jie nepamiršti ir ne vieni. Edukacijoje dalyvavo 182 įvairaus amžiaus ukrainiečiai vaikai, jie vaišinosi šokoladu, patys pasigamino ir parsinešė į namus šokoladinių saldainių.  |
| 3. | 10.3. veikla, skirta organizacijos narių gebėjimų stiprinimui, bendradarbiavimui su vietos valdžios institucijomis, advokacijai ir bendruomenės interesų atstovavimui įsitraukiant į vietos lygmens sprendimų priėmimo procesą (bendruomenės narių dalyvavimas sprendimų priėmimo procesuose savivaldybėje; pasiūlymų rengimas ir teikimas savivaldybės tarybai; bendruomenės skaidrumo ir atskaitomybės užtikrinimas, finansinio raštingumo ir projekto paraiškų rašymo gebėjimų stiprinimas;); veikla, skirta bendruomenės narių bei jaunimo medijų ir informacinio raštingumo stiprinimui kovai su dezinformacija ir propaganda; 10.4. veikla, susijusi su socialinio verslo plėtra, pasirengimu jį kurti. | **1** |  1 | Bendruomenės centro nariai , aktyvūs vietos bendruomenės nariai. 16 dalyvių.  | Forume „Bendruomenininės veiklos problemos ir galimi jų sprendimo būdai“ buvo nagrinėtos problemos, su kuriomis susiduria bendruomeninės organizacijos. Kaip galimas problemų sprendimo būdas įvardintas miesto bendruomeninių organizacijų bendradarbiavimas, savanoriška pagalba vieni kitiems.  |
| 4. | 10.5. veikla, skirta bendruomenės narių (gyventojų) sutelktumui ir tarpusavio pasitikėjimui stiprinti, – vaikų ir jaunimo laisvalaikio užimtumo organizavimas (renginių, stovyklų ir kitų prasmingo vaikų bei jaunimo laisvalaikio užimtumo veiklų organizavimas, skatinantis jų asmeninių ir socialinių gebėjimų ugdymą), bendruomenės narių kultūrinė ir švietėjiška veikla, siekiant pasidalinti gerąja patirtimi ir (ar) užmegzti bendradarbiavimą su kitomis bendruomenėmis organizacijomis (priemonių, skatinančių vietos gyventojų kūrybiškumą, saviraišką ir išprusimą, organizavimas, gyvenamosios vietos bendruomenei telkti ir jos tapatybei skleistis reikšmingų leidinių leidyba, kitos panašios veiklos), sporto ir sveikatinimo veikla (sportuojančių gyvenamosios vietovės bendruomenės narių telkimas, sporto varžybų ir treniruočių organizavimas, sveikai gyvensenai propaguoti skirtų renginių, teminių užsiėmimų ir mokymų organizavimas). 10.6. bendruomenių akcijų bei iniciatyvų, skirtų viešųjų erdvių ir aplinkos kokybei |  4 | 4  | Socialinę atskirtį patiriantys asmenys, karo pabėgėliai iš Ukrainos, jaunimas ir moksleiviai, bendruomenės centro nariai ir vietiniai gyventojai.173 dalyviai | Pažintinėse kelionėse į Klaipėdos kraštą ir į Aukštaitiją buvo aplankytos su svarbiausiomis šių metų sukaktimis susijusios vietos ir objektai, Vilkyškių buvęs dvaro kompleksas, kur dabar įsikūręs modernus Pagėgių krašto turizmo ir verslo informacinis centras, Martyno Jankaus namas-muziejus, lietivininkų panteonas Bitėnų kapinaitės, kur amžino poilsio atgulė Vydūnas, M. Jankus, kiti Lietuvos šviesuoliai. Susitikta su Kriokiškių kaimo bendruomene, įkūrusia vaistažolių verslą.Keliautojus sukrėtė vazdas iš Panemunės į Tilžę, dabartinį Sovietską, kur nuo pastatų sienų agresyviai į Lietuvą žvelgė didžiulės Z raidės. Tai dar labiau sustiprino jausmą, kaip reikia mylėti ir saugoti savo tėvynę. Aukštaitijoje aplankytas senasis Videniškių vienuolynas su savo religinio paveldo lobiais, Etnokosmologijos muziejus. Stripeikių bitininkystės muziejuje keliautojai išgirdo profesionalią informaciją apie bičių produktų naudą sveikatai, edukacijoje sužinojo unikalų Molėtų krašto žuvienės receptą. Edukacijoje „Istorijos pamoka. Kauno vaidmuo Lietuvos nepriklausomybės kovose“ karo istorikas profesorius Valdas Rakutis pasidalino savo sukauptomis istorinėmis žiniomis apie Lietuvos nepriklausomybės kovas 1918-1920 m., apie to meto sudėtingą Lietuvos tarptautinę padėtį. Šia tema profesorius paruošė viktoriną, nugalėtojai buvo apdovanoti prizais. Projekto veiklos užbaigtos bendruomenės centro ir aktyvių visuomenės narių apsilankymu Kauno valstybinio muzikinio teatro spektaklyje  |
|  **Iš viso (1+2+3+4+5+6+7):**  | **9** | **9** | **445** | **X** |
| *\*\*\*Pagal Aprašo* ***10.1-10.6*** *papunkčius.* |

Projekto vykdytojo vadovas ar jo įgaliotasis asmuo Virgilija Randienė \_\_\_\_\_\_\_\_\_\_\_

 (vardas, pavardė) (parašas)